CELEX: 62022CN0131
Language: mt
Date: 2022-02-25 00:00:00
Title: Kawża C-131/22: Talba għal deċiżjoni preliminari mressqa mill-Amtsgericht Frankfurt am Main (il-Ġermanja) fil-25 ta’ Frar 2022 – flightright GmbH vs Swiss International Air Lines AG

10.5.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 191/20
            
         
      Talba għal deċiżjoni preliminari mressqa mill-Amtsgericht Frankfurt am Main (il-Ġermanja) fil-25 ta’ Frar 2022 – flightright GmbH vs Swiss International Air Lines AG
      (Kawża C-131/22)
      (2022/C 191/25)
      Lingwa tal-kawża: il-Ġermaniż
      
         Qorti tar-rinviju
      
      Amtsgericht Frankfurt am Main
      
         Partijiet fil-kawża prinċipali
      
      
         Rikorrent: flightright GmbH
      
         Konvenut: Swiss International Air Lines AG
      
         Domandi preliminari
      
      
                  1)
               
               
                  Hemm ċirkustanza straordinarja fis-sens tal-Artikolu 5(3) tar-Regolament Nru 261/2004 tal-Parlament Ewropew u tal-Kunsill tal-11 ta’ Frar 2004 li jistabbilixxi regoli komuni dwar il-kumpens u l-assistenza għal passiġġieri fil-każ li ma jitħallewx jitilgħu u ta’ kanċellazzjoni jew dewmien twil ta’ titjiriet, u li li jħassar ir-Regolament (KEE) Nru 295/91 (1), meta l-kundizzjonijiet meteoroloġiċi jkunu inkompatibbli mat-twettiq ta’ titjira, indipendentement mill-għamla konkreta tagħhom?
               
            
                  2)
               
               
                  Fil-każ li tingħata risposta fin-negattiv għall-ewwel domanda: in-natura straordinarja tal-kundizzjonijiet meteoroloġiċi tista’ tiġi ddeterminata abbażi tal-frekwenza reġjonali u staġonali tagħhom fil-post u fil-mument li fih iseħħu?
               
            
                  3)
               
               
                  Hemm ċirkustanza straordinarja fis-sens tal-Artikolu 5(3) tar-Regolament Nru 261/2004 meta deċiżjoni dwar il-ġestjoni tat-traffiku tal-ajru relatata ma’ titjira partikolari f’ġurnata speċifika timplika dewmien twil, dewmien sal-għada jew il-kanċellazzjoni ta’ waħda jew iktar mit-titjiriet tal-ajruplan inkwistjoni, indipendentement mill-motiv ta’ din id-deċiżjoni?
               
            
                  4)
               
               
                  Fil-każ li tingħata risposta fin-negattiv għat-tielet domanda: il-motiv tad-deċiżjoni għandu jkun min-naħa tiegħu straordinarju, b’mod li ma jkunx mistenni li se jseħħ?
               
            
         (1)  ĠU Edizzjoni Speċjali bil-Malti, Kapitolu 7, Vol. 8, p. 10